1. **UNDANG-UNDANG PERTANDINGAN**
   1. Pertandingan ini dijalankan mengikut Undang-undang Persekutuan Badminton Dunia (BWF) dan peraturan pertandingan yang ditetapkan oleh pihak pengelola.
2. **KELAYAKAN PENYERTAAN**
   1. Terbuka kepada semua pelajar di Pusat Latihan Daerah (PLD) Badminton SPTS yang terdapat di dalam senarai di Bahagian Sukan, Kementerian Pendidikan Malaysia. Rujuk peraturan AM

(3 dan 4) SPTS.

* 1. Setiap PLD dibenar mendaftar 10 orang pemain (5 lelaki dan 5 perempuan).

1. **JENIS PERTANDINGAN-BERPASUKAN (LELAKI DAN PEREMPUAN)**
   1. Pertandingan dijalankan mengikut kategori seperti berikut:-
      1. Perseorangan Lelaki;
      2. Perseorangan Perempuan;
      3. Bergu Lelaki;
      4. Bergu Perempuan; dan
      5. Bergu Campuran (Lelaki dan Perempuan).
   2. Susunan perlawanan adalah seperti berikut:-
      1. Perseorangan Pertama (Lelaki);
      2. Perseorangan Kedua (Perempuan);
      3. Bergu Pertama (Lelaki);
      4. Bergu Kedua (Perempuan); dan
      5. Bergu Campuran (Lelaki dan Perempuan).
2. **HAD UMUR/TINGKATAN**
   1. Had umur bagi kejohanan Badminton SPTS adalah 14 tahun dan ke bawah pada tahun pertandingan.
3. **SISTEM DAN PERATURAN PERTANDINGAN**
   1. Rujuk Peraturan Am (3 dan 10) SPTS.
   2. Tiada pasukan yang diutamakan (*seeded*). Pasukan akan ditempatkan dalam kumpulan dengan cabutan undi.
   3. Pengiraan mata mengikut undang-undang BWF melainkan diputuskan oleh pihak penganjur. Sistem **kiraan mata 21** akan diguna pakai dalam pertandingan ini.
   4. 5 perlawanan (*match*) akan dimainkan untuk setiap ***‘tie’*** (mengikut susunan perlawanan – rujuk perkara 3.2) dalam pusingan awal sahaja.
   5. Di peringkat suku akhir, separuh akhir dan akhir, pasukan yang memenangi 3 *‘game’* dahulu dikira pemenang.
   6. Seorang pemain dibenarkan bermain dalam satu acara sahaja.
4. **HADIAH**
   1. Hadiah diberikan kepada :-
      1. Johan;
      2. Naib Johan;
      3. Tempat Ketiga; dan
      4. Tempat Keempat.
5. **GELANGGANG DAN PERALATAN**
   1. Mengikut spesifikasi Undang-undang Persekutuan Badminton Antarabangsa (BWF).
   2. Jenama bulu tangkis yang ditentukan oleh Jawatankuasa Teknikal SPTS.
6. **PENGADIL / HAKIM GARISAN**
   1. Kejohanan ini akan menggunakan khidmat pengadil yang bertauliah (sekurang-kurangnya Tahap 1) atau yang diputuskan oleh Jawatankuasa Teknikal dan penganjur kejohanan.
   2. Setiap negeri perlu menyediakan seorang pengadil.
7. **BANTAHAN**
   1. Segala bantahan hendaklah dibuat mengikut Undang-undang BWF dan Peraturan Am (12) SPTS.
   2. Bantahan secara lisan dibenarkan tetapi surat yang ditandatangani oleh pengurus pasukan mesti disampaikan kepada referi/pihak penganjur tidak lewat dari 30 minit selepas perlawanan yang dipertikaikan itu tamat. Bantahan hendaklah disertakan bersama-sama bayaran RM300.00.
   3. Wang tersebut tidak akan dikembalikan sekiranya bantahan tersebut ditolak.
8. **MENARIK DIRI DAN MENYERAH KALAH**

10.1 Sekiranya seorang pemain menarik diri atau menyerah kalah daripada pertandingan, maka lawannya akan dikira pemenang.

1. **MENERIMA NASIHAT JURULATIH**
   1. Pemain tidak boleh menerima nasihat atau bimbingan jurulatih semasa ***‘rally’*** sedang berlangsung. Jurulatih hanya dibenarkan memberi nasihat atau bimbingan semasa rehat atau apabila bulu tangkis tidak dimainkan.
2. **AM**
   1. Borang penyertaan rasmi hendaklah dilengkapkan, disahkan dan dihantar kepada pihak pengelola mengikut tarikh dan masa yang ditetapkan.
   2. Pengundian akan ditentukan oleh pihak Pengelola dan Jawatankuasa Teknikal SPTS.
3. **HAL-HAL YANG TIDAK DIPERUNTUKAN**
   1. Semua hal yang tidak diperuntukan dibawah peraturan ini atau sebarang pengecualian mengenai pematuhan peraturan ini atau semua perkara-perkara di luar jangka atau mengenai perbezaan tafsiran, akan diputuskan oleh Jawatankuasa Pertandingan yang mana keputusannya adalah muktamad.

***Dikemaskini pada 27 Januari 2015 Diperiksa dan penambahbaikan oleh***

***Unit Sukan Prestasi Tinggi Sekolah (SPTS) Pegawai Teknikal SPTS***

***Bahagian Sukan Unit Sukan, SPK***

***Kementerian Pendidikan Malaysia Jabatan Pendidikan Negeri Johor***